OpenLLM-France/wikimedia huggingface dataset:
# David Ogilvy

David Mackenzie Ogilvy (West Horsley, Ingalaterra, 1911ko ekainaren 23a - Château de Touffou, Frantzia, 1999ko uztailaren 21a), publizitateko izen garrantzitsu bat izan zen.
Bere bizitzan zehar sukaldaria, diplomatikoa eta nekazaria izan zen. 1938an, Ogilvyk Ameriketako Estatu Batuetara emigratu zuen, eta George Gallupen Audience Research Instituten lan egin zuen, New Jerseyn.

## Bizitza

David Mackenzie Ogilvy 1911ko ekainaren 23an jaio zen West Horsleyn, Surreyn, Ingalaterran. Eastbourn-eko San Cipriano Eskolara joan zen, eta 1929an, Oxfordera joan zen ikastera, beka bati esker. Bere ikasketek, ordea, ez zuten arrakastarik izan. Oxford utzi eta 1931an Parisera iritsi zen eta bertan Majestic hotelean sukaldari ikasle bihurtu zen. Urte baten ondoren, Eskoziara itzuli zen eta AGA AB sukaldeak saltzen hasi zen atez ate.
Lan honetan izan zuen arrakasta bere enplegatzailearengana eraman zuen, eta hark eskatu zion AGA AB sukaldearen salmentaren teoriari eta praktikari buruzko eskuliburu bat idazteko beste saltzaile batzuentzat. Hogeita hamar urte geroago, eskuliburu hau Fortune aldizkariaren editoreek irakurri zuten. Salmenten instrukzio-eskulibururik onena deitu zioten.
Francisco Ogilvyk, David Ogilvy-ren anaiak, Londresko Mather & Crowther publizitate-agentziarentzat lan egiten zuen, eta eskuliburu hau erakutsi zion Ogilvy agentziako gerentziari, ondorioz Davidi postu bat eskaini zion kontu-exekutibo bezala. 1938an agentzia konbentzitu zuen urtebetez Estatu Batuetara bidal zezan.
Sukaldari, ikertzaile eta nekazari gisa lan egin ondoren, Ogilvy agentzia jarri zuen martxan, Londreseko agentziaren laguntzarekin, une hartan bere anaia Franciscoren ardurapean zegoena. Geroago Londresko beste agentzia bat, S H. Benson, erosi zuen. Agentziak Ogilvy, Benson & Mather izena hartu zuen. ​
Kanpaina arrakastatsuak egin zituen Rolls-Royce, Dove edo Hathaway bezalako markentzat.

## Erreferentziak

* ↑ Roman, Kenneth. (2009). The king of Madison Avenue : David Ogilvy and the making of modern advertising. (1st ed. argitaraldia) Palgrave Macmillan ISBN 978-0-230-61834-3. PMC 344105693. (Noiz kontsultatua: 2022-11-07).
* ↑ «David Ogilvy Biography | Ogilvy & Mather» web.archive.org 2013-01-13 (Noiz kontsultatua: 2022-11-07).
* ↑ «David Ogilvy; Legendary Figure of the Ad Industry» Los Angeles Times 1999-07-22 (Noiz kontsultatua: 2022-11-07).
* ↑ Ogilvy, David. (1983). Ogilvy on advertising. (1st American ed. argitaraldia) Crown ISBN 978-0-517-55075-5. PMC 9255584. (Noiz kontsultatua: 2022-11-07).
* ↑ Ogilvy, David. (1988). Confessions of an advertising man. ([Rev. ed.]. argitaraldia) Atheneum ISBN 0-689-70800-9. PMC 18557442. (Noiz kontsultatua: 2022-11-07).

## Kanpo estekak

* Datuak: Q198743
* Multimedia: David Ogilvy / Q198743
# David Oistrakh

David Oistrakh (Odesa, 1908ko irailaren 30/irailaren 17a - Amsterdam, Holanda, 1974ko urriaren 24a) ukrainar biolin-jotzailea izan zen.

## Biografia

Moskuko Kontserbatorioan egin zituen ikasketak; 1926an ikasketak bukatu eta kontzertuak ematen hasi zen; 1934tik aurrera berrogei urtez biolin-irakaslea izan zen Moskuko Kontserbatorioan eta gorengo mailako biolinistak izan zituen ikasle, besteak beste, Igor Oistrakh semea.
Biolin-jotzaile bikaina zen, sari asko irabazi zituen, eta ospe handia izan zuen nazioartean. Musikaren alderdi guztiak landu zituen, ganbera-musika bereziki.
Mundu osoan zehar eman zituen kontzertuetan errusiar konpositore modernoak ezagutarazi zituen (Kabalievski, Miaskovski, Prokofiev, Xostakovitx).
Errusiar musikagile batzuek Oistrakhentzat idatzi zituzten lanetako batzuk: Prokofiev (2. sonata), Xostakovitx (1. eta 2. kontzertuak, sonata), Khatxaturian (kontzertua), Kabalievski (kontzertua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q47120
* Multimedia: David Oistrach / Q47120
# David Olaizola

David Olaizola, frantsesez David Olaïzola (1973ko uztailaren 2a, Itsasu, Lapurdi) euskal herritar abeslari bat da, euskaraz eta frantsesez abesten duena.

## Biografiak

1973ko uztailaren 2an Lapurdiko Itsasu udalerrian jaio zen, Ipar Euskal Herrian. 1996an ustekabean bere ibilbide artistikoari ekin zion. Ondoren, Pierre Oteizaren enpresako langilea zelarik, Colmar (Rhin Garaia) udalerriko euskal tabernako musika taldeko abeslaria ordezkatu eta taldeak kide bilakatzeko eskaintza egin zion, Olaizolak eskaintza onartu eta Oteizaren enpresa laga zuen. Ordutik aurrera, abestea bere lanbide bilakatu zen. Urte berean, Aquitaine sport pour tous ("Akitania, denontzako kirola") kirol erakundeak bere ekintzak atzerrian sustatu eta ezagutarazteko kontratatu zuen. Honela David Tailandia, Australia, Alemania... eta herrialde ugaritara bidaiatu zuen.
1998an Ipar Euskal Herrian osatzen ari zen gizonezko abesbatzara elkartu zen, bertan solista bilakatu zelarik. 1999an bere lehenbiziko diskoa argitaratu zuen.
2000. urtea ospati asmoz, Euskal Kultur Erakundeak San Francisco hiriko gau-ikuskizuna animatzeko kontratatu zuen. Urte hau abeslariarentzat bikaina izan zen, Akitaniako enbaxadore lanetan ere ibil baitzen. Eskualde Batzordeko kide bihurtu eta munduko hainbat hirietan barna ibili zen: Wiesbaden, Viena, Montreal, Toronto, New York, Chicago, Londres, Brusela, Amsterdam... Abeslariak egindako lanarekin gustura zegoenez, Batzordeak eskualdearen sustapenerako diskoa abestekoe eskaria luzatu zion. 2002an, Pabe hiriko Section Paloise errugbi taldearen ereserkia sortu eta idatzi zuen.
Hurrengo urteetan zehar kontzertu eta disko berriak argitaratu zituen, maiz musikari berriekin elkarlanean. 2000ko hamarkadan, Lurdako santutegiko eskaileratan egindako hiru musika emanalditan abestu zuen, haietako bakoitzean 25.000 inguru entzuleen aurrean. 2008an musika emanaldi haiei buruzko DVDa argitaratu zen.
2007an, bertako produktuak sustatu eta eskualde arteko kultura nahiz gastronomia harremana bultzatzeko asmoz, Itsasuko Gerizaren Anaidia sortu zuen. Uztailean, Itsasuko plazan emanaldi bat izan zen: Chanteurs Pyrénéens de Tarbes eta Chœurs Basques abesbatzek, Davidek berak eta Daviden musikariek eskainitako emanaldia.
2008ko azaroaren 8an Frantziako Errugbi Federazioak hala eskatuta, Frantziako errugbi selekzioaren udazkeneko birako lehen partiduan La Marseillaise ereserkia abestu zuen, hain zuzen ere, Marsella hiriko belodromoan Frantziako eta Argentinako errugbi selekzioak jokatutako norgehiagokan.
2010ean, 40 urtez frantziar eszenatokietan jardun zuen Les Compagnons de la chanson abesbatzaren ibilbidearen amaieraren 25. urteurrenean, David Olaizola eta bere taldekideek Paueko Zénith pabilioian 3.000 pertsonen aurrean omenaldia egin zioten.

## Kanpo estekak

* David Olaizolaren webgunea (Ingelesez)
* David Olaizola abeslariaaren biografia (Frantsesez)
* David Olaizola abeslariari buruzko bloga (Frantsesez)
* David Olaizola eta Les Chanteurs Pyreneens abesbatza ikusgai eta entzungai. Youtube.com
* Datuak: Q12256100
# David Oliver

David Oliver (1982ko apirilaren 24a) hesi proba motzetan espezializatutako atleta estatubatuar erretiratua da. Atleta profesional gisa, 110 metro hesien proban lehiatu zen, aire librean, eta 60 metro hesi-lasterketan, pista estalian. Moskuko Munduko Txapelketan urrezko domina irabazi zuen 110 metro hesietan, 13 segunduko denboraz. 2008ko Joko Olinpikoetan brontzezko domina irabazi zuen eta beste brontze bat irabazi zuen IAAF 2010 Munduko Pista Estaliko Txapelketan.
110 metro hesietako estatubatuar errekorra zuen. Oliver AEBetako txapelduna da lau aldiz, eta pista estaliko eta aire libreko tituluak irabazi zituen 2008an; bigarren titulua, aire zabalean, AEBetako 2010eko Aire Libreko Txapelketetan. eta aire zabaleko hirugarren titulua, AEBetako 2011ko Aire LibrekoTxapelketetan. 2008ko IAAFren Munduko Final Atletikoan ere urrezko domina irabazi zuen. 12,89 segundoko marka pertsonala du 110 m hesietan, eta bosgarren postua du denbora osoko zerrendan, 2017. urteko denboraldiaren amaieran atletismotik erretiratzen den unean (laugarren zen).

## Kirol ibilbidea

Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | 110mh |
| Munduko txapelketak ||||
| Urtea | Lekua | Domina | Proba |
| 2013 | Mosku Errusia | 01 ! | 110mh |
| Munduko txapelketak (Indoor) ||||
| Urtea | Lekua | Domina | Proba |
| 2010 | Doha Qatar | 03 ! | 60mh |
| Kopa Kontinentala ||||
| Urtea | Lekua | Domina | Proba |
| 2010 | Split Kroazia | 01 ! | 110mh |
| Panamerikar Jokoak ||||
| Urtea | Lekua | Domina | Proba |
| 2015 | Toronto Kanada | 01 ! | 110mh |

## Sailkapenak

Oliver AEBetako eta munduko onenen artean sailkatu zen 110 metroko oztopoetan, 2005 eta 2016 artean, Track and Field News-eko adituen botoen arabera.
110 m hesi :
| Urtea | Mundu maila | Estatu Batuen maila |
| 2005 | - | 8. |
| 2006 | 7. | 1. |
| 2007 | 9. | 6. |
| 2008 | 2. | 1. |
| 2009 | 8. | 1. |
| 2010: | 1. | 1. |
| 2011 | 3. | 2. |
| 2012 | 3. | 3. |
| 2013 | 1. | 1. |
| 2014 | 6. | 1. |
| 2015 | 2. | 1. |
| 2016 | 8. | 2. |

## Lorpenak eta ahalmenak

2014. urtean, Oliver hautatu zuten Howard Unibertsitateko Ospearen Aretoan.

## Erreferentziak

* ↑ Peter Larsson. (July 8, 2018). All-time men's best 110m hurdles. .
* ↑ World Rankings — Men's 110 Hurdles. Track and Field News.
* ↑ U.S. Rankings — Men's 110 Hurdles. Track and Field News.
* ↑ CLASS OF 2014 HALL OF FAME: DAVID OLIVER. Howard University.

## Kanpo estekak

* Datuak: Q9162
* Multimedia: David Oliver / Q9162
# David Otero

David Otero Martín (Madril, 1980ko apirilaren 17a) espainiar musikari, abeslari eta konpositorea da. Dani Martínen lehengusua da, eta harekin sortu zuen El Canto del Loco pop rock taldea. Talde horren abesti asko konposatu zituen, hala nola Despiértame eta Madrid. 2010ean lehenengo diskoa atera zuen bakarlari gisa, Nada Lógico, El Pescao ezizenarekin.

## Filmografia

* El Canto del Loco: La Película (2009)

## Diskografia
### Nada Lógico (2010)

* Buscando el sol
* La luna va y viene
* Castillo de arena - Ana Cañas-ekin
* Me da lo mismo
* Cada día
* Historia de terror
* La luz oscura del mar
* Ramón
* Como me ves me voy
* Máscara de pena
* No soy nadie
* Deja de respirar
* Castillo de arena [demo version]

## Ikus, gainera

* El Canto del Loco

## Kanpo loturak

* (Gaztelaniaz) webgune ofiziala Facebook-en
* (Gaztelaniaz) El Canto del Loco-ren webgune ofiziala
* Datuak: Q984410
* Multimedia: David Otero / Q984410
# David Pla

David Pla Marín (Iruñea, Nafarroa, 1975) abokatua eta aktibista da. ETArekin harremana zuelakoan 2015ean atxilotu zuten Baigorrin. ETAren politika aparatuaren arduradunetako bat izatea egotzi dio Espainiak.

## Erreferentziak

* ↑ «Iratxe Sorzabal, David Pla, Pantxoa Flores eta Ramon Sagarzazu, atxilo» Berria 2015-09-23.
* Datuak: Q5800280
# Cruzmaltina

Cruzmaltina Brasilgo udalerri bat da, Paraná estatuan kokatua. 2.882 biztanle ditu 312,299 km²ko eremuan.

## Ikus, gainera

* Paraná

## Kanpo estekak

* Datuak: Q1803591
* Multimedia: Cruzmaltina / Q1803591
# Cruzilles-lès-Mépillat

Cruzilles-lès-Mépillat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q844218
* Multimedia: Cruzilles-lès-Mépillat / Q844218
# Cruzeta

Cruzeta Brasilgo udalerri bat da, Rio Grande do Norte estatuan kokatua. 8.005 biztanle ditu 295,83 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1787064
* Multimedia: Cruzeta / Q1787064
# Cruzália

Cruzália Brasilgo udalerri bat da, São Pauloko estatuan kokatua. 2.209 biztanle ditu 149,33 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q787070
* Multimedia: Cruzália / Q787070
# Crocodilia

Crocodilia (edo Crocodylia) narrasti handien ordena bat da. Orain dela 84 milioi urte agertu ziren, Campaniar garaian. Hegaztien ahaiderik gertukoenak dira gaur egun, Archosauriaren barruan zeuden taldeen artean bizirik jarraitzen duten bi taldeak direlako. Crurotarsi kladoa orain dela 220 milioi urte agertu zen eta zituzten forma anitzetik biziraun duen bakarra hau da.
Talde honen barruan krokodiloak, aligatorrak, kaimanak eta gabialak sartzen dira. Batzuetan krokodilo hitzarekin talde osoa izendatzen da, baina ez da zuzena.

## Goifamiliak

* Gavialoidea
* Alligatoroidea
* Crocodyloidea

## Filogenia

Filogenia honetan letra etzanez desagertutako kladoak agertzen dira eta letra arruntez gaur egun bizirik daudenak.
* Datuak: Q25363
* Multimedia: Crocodilia / Q25363
* Espezieak: Crocodilia
# Crocodylomorpha

Crocodilomorpha edo Krokodilomorfoak Archosauria Sauropsida talde garrantzitsu bat dira. Krokodilo guztiak eta bere ahaideak biltzen ditu. Lehen Crocodilia izenarekin taldekatzen ziren, baina orain Crocodylomorpha izenarekin ezagutzen dira.
Mesozoikoan zehar eta Zenozoikoaren hasieran gaur egun baino askoz talde anitzagoa zen. Triasikoan lehorreko animalia txiki eta aktiboak ziren, konstituzio arinekoak. Jurasikoan hainbat espezie urtar eta itsastar agertu ziren. Hortik eta Tertziariorarte ekosistema ezberdinetan agertu ziren. Gaur egun ezagutzen ditugun Krokodiloak ez ziren Kretazeorarte agertu.

## Filogenia

* Datuak: Q131863
* Multimedia: Crocodylomorpha / Q131863
* Espezieak: Crocodylomorpha
# Cycloramphidae

Cycloramphidae edo, sailkapenen arabera, Cycloramphinae Hego Amerikako igel familia bat edo subfamilia bat da.

## Familia gisa sailkapena

Familia gisa sailkatzen denean Neobatrachiaren pean zuzenean agertzen da. Kasu honetan bi subfamilia ditu bere baitan:
* Alsodinae
* Cycloramphinae

## Azpifamilia gisa sailkapena
### Leptodactylidaeren barruko subfamilia gisa

Azpifamilia gisa bi aukera daude. Leptodactylidae gisa sailkatzen dutenetan honako generoak daude barruan:
* Crossodactylodes Cochran, 1938
* Crossodactylus Duméril & Bibron, 1841
* Cycloramphus Tschudi, 1838
* Hylodes Fitzinger, 1826
* Megaelosia Miranda-Ribeiro, 1923
* Paratelmatobius Lutz & Carvalho, 1958
* Rupirana Heyer, 1999
* Scythrophrys Lynch, 1971
* Thoropa Cope, 1865
* Zachaenus Cope, 1866

### Cycloramphidae barruko subfamilia gisa

Kasu honetan honako generoak sailkatzen dira:
* Crossodactylodes
* Cycloramphus
* Rhinoderma
* Zachaenus
Incertae sedis gisa agertuko litzateke Rupirana generoa.

## Kanpo estekak

* Datuak: Q786155
* Multimedia: Cycloramphinae / Q786155
* Espezieak: Cycloramphidae
# Cyclopteridae

Cyclopteridae arrain eskorpeniformeen familia da, Artikoko, iparraldeko Atlantikoko eta iparraldeko Ozeano Bareko ur hotzetan bizi dena..

## Genero eta espezieak

FishBaseren arabera, familiak egun 27 espezie ditu, 6 generotan banaturik:
* Aptocyclus generoa
** Aptocyclus ventricosus (Pallas, 1769).
* Cyclopsis generoa
** Cyclopsis tentacularis Popov, 1930.
* Cyclopteropsis generoa
** Cyclopteropsis bergi Popov, 1929.
** Cyclopteropsis brashnikowi (Schmidt, 1904).
** Cyclopteropsis inarmatus Mednikov & Prokhorov, 1956.
** Cyclopteropsis jordani Soldatov, 1929.
** Cyclopteropsis lindbergi Soldatov, 1930.
** Cyclopteropsis mcalpini (Fowler, 1914).
** Cyclopteropsis popovi Soldatov, 1929.
* Cyclopterus generoa
** Cyclopterus lumpus Linnaeus, 1758.
* Eumicrotremus generoa
** Eumicrotremus andriashevi Perminov, 1936.
** Eumicrotremus asperrimus (Tanaka, 1912).
** Eumicrotremus barbatus (Lindberg & Legeza, 1955).
** Eumicrotremus derjugini Popov, 1926.
** Eumicrotremus fedorovi Mandrytsa, 1991.
** Eumicrotremus gyrinops (Garman, 1892).
** Eumicrotremus orbis (Günther, 1861).
** Eumicrotremus pacificus Schmidt, 1904.
** Eumicrotremus phrynoides Gilbert & Burke, 1912.
** Eumicrotremus schmidti Lindberg & Legeza, 1955.
** Eumicrotremus soldatovi Popov, 1930.
** Eumicrotremus spinosus (Fabricius, 1776).
** Eumicrotremus taranetzi Perminov, 1936.
** Eumicrotremus tartaricus Lindberg & Legeza, 1955.
** Eumicrotremus terraenovae Myers & Böhlke, 1950.
* Lethotremus generoa
** Lethotremus awae Jordan & Snyder, 1902.
** Lethotremus muticus Gilbert, 1896
Oharra: Eumicrotremus eggvinii (Koefoed, 1956) E. spinosus espeziearen arra da.

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ Taxonomy needs DNA, and quick, simple ways to analyze it. in: The Barcode Blog. Rockefeller University 2008-1-12.
* ↑ Byrkjedal, I., Rees, D.J. eta Willassen, E.. (2007). «Lumping lumpsuckers: molecular and morphological insights into the taxonomic status of Eumicrotremus spinosus (Fabricius, 1776) and Eumicrotremus eggvinii Koefoed, 1956 (Teleostei: Cyclopteridae)» Journal of Fish Biology 71: 111–131. doi:10.1111/j.1095-8649.2007.01550.x..

## Kanpo estekak

* Datuak: Q4057200
* Multimedia: Cyclopteridae / Q4057200
* Espezieak: Cyclopteridae
# Dayton (Idaho)

Dayton Idahoko hiri bat da. Franklin konderrian kokatua dago. 2010ean 463 biztanle zituen, 168,88 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1518104
# Dayton (Iowa)

Dayton Iowako hiri bat da. Webster konderrian kokatua dago. 2010ean 837 biztanle zituen, 2,19 kilometro koadrotan banatuta.

## Ikus, gainera

* Webster konderria

## Kanpo estekak

* Datuak: Q1920273
* Multimedia: Dayton, Iowa / Q1920273
# Dayton (Alabama)

Dayton Alabamako herri bat da. Marengo konderrian kokatua dago. 2010ean 52 biztanle zituen, 20,1 kilometro koadrotan banatuta.

## Ikus, gainera

* Marengo konderria

## Kanpo estekak

* Datuak: Q67012
* Multimedia: Dayton, Alabama / Q67012
# Dayton (Indiana)

Dayton Indianako herri bat da. Tippecanoe konderrian kokatua dago. 2010ean 1.420 biztanle zituen, 2,76 kilometro koadrotan banatuta.

## Ikus, gainera

* Tippecanoe konderria

## Kanpo estekak

* Datuak: Q2547035
* Multimedia: Dayton, Indiana / Q2547035
# Days of Our Lives

Days of Our Lives (DOOL edo Days ere deitua) Ted eta Betty Cordayk sortutako estatubatuar soap opera da, NBC telebista kateak 1960ko hamarkadatiuk aurrera eman zuena.

## Sinopsia

Oharra: Atal honek istorio osoa edo amaiera argitzen du.
Hasieran, telesaila Horton familiaren tragedia eta garaipenen ingurukoa izan zen, patriarkekin, Tom Horton doktorearekin eta bere emazte Alicerekin batera. Denborarekin, beste familia garrantzitsu batzuk batu zaizkie, hala nola Brady, Black, DiMera eta Kiriakis familiak.

## Pertsonaia nagusiak

| Aktorea | Pertsonaia | Urtea(k) |
| Lucas Adams | Tripp Dalton | 2017- |
| Lamon Archey | Eli Grant | 2017- |
| Lindsay Arnold | Allie Horton | 2020- |
| Matthew Ashford | Jack Deveraux | 1987-1993, 2001-2007, 2011-2012, 2016- |
| Camila Banus | Gabi Hernandez | 2010- |
| Brandon Barash | Jake Lambert | 2020- |
| Brandon Beemer | Shawn-Douglas Brady | 2006-2008, 2016- |
| Nadia Bjorlin | Chloe Lane | 1999-2005, 2007-2011, 2013, 2015- |
| Raven Bowens | Chanel Dupree | 2021- |
| Tamara Braun | Ava Vitali | 2008, 2015-2016, 2020- |
| Bryan Dattilo | Lucas Horton | 1993-2010, 2012- |
| Isabel Durant | Claire Brady | 2020- |
| Mary Beth Evans | Kayla Brady | 1986-1992, 2006- |
| Dan Feuerriegel | EJ DiMera | 2021- |
| Billy Flynn | Chad DiMera | 2014- |
| Galen Gering | Rafe Hernandez | 2008- |
| Stacy Haiduk | Kristen DiMera | 2018- |
| Deidre Hall | Dr. Marlena Evans | 1976–1987, 1991–2009, 2011– |
| Jackée Harry | Paulina Price | 2021- |
| Drake Hogestyn | John Black | 1986-2009, 2011- |
| Jay Kenneth Johnson | Philip Kiriakis | 1999-2002, 2007-2011, 2020- |
| Lauren Koslow | Kate Roberts | 1996- |
| Martha Madison | Belle Black | 2004-2008, 2015- |
| Eric Martsolf | Brady Black | 2008- |
| Marci Miller | Abigail Deveraux | 2016-2018, 2020- |
| Stephen Nichols | Stefano DiMera | 2019- |
| Emily O'Brien | Gwen Rizczech | 2020- |
| James Reynolds | Abe Carver | 1981– |
| Suzanne Rogers | Maggie Horton Kiriakis | 1973– |
| Sal Stowers | Lani Price | 2015- |
| Alison Sweeney | Sami Brady | 1993-2015, 2017- |
| Josh Taylor | Roman Brady | 1997- |
| Paul Telfer | Xander Kiriakis | 2015- |
| Robert Scott Wilson | Ben Weston | 2014- |
| Arianne Zucker | Nicole Walker | 1998-2006, 2008- |

## Kanpo estekak

* Datuak: Q185059
* Multimedia: Days of our Lives / Q185059
# Dayton (Illinois)

Dayton Ameriketako Estatu Batuetako erroldak esleitutako leku bat da. LaSalle konderrian dago, Illinois estatuan. 528 biztanle ditu, 5,971232 kilometro koadroko azaleran banatuta.

## Ikus, gainera

* LaSalle konderria

## Kanpo estekak

* Datuak: Q5243473
# Days of Heaven

Days of Heaven (euskaraz Zerutiar Egunak), 1978ko Terrence Malick estatubatuar zinema zuzendariaren amodiozko drama film bat da. Richard Gere, Brooke Adams, Sam Shepard eta Linda Manz aktoreek antzeztu zuten. Soinu banda Ennio Morricone eta Leo Kottke musikagileek konposatu zuten.
F. W. Murnau zuzendariaren City Girl (1930) filmean oinarritu eta haren eragina du.
Argazkigintza onenaren Oscar Saria irabazi zuen, bai eta Jantzi-diseinu onenaren Oscar Saria (Patricia Norris), Soinu banda onenaren Oscar Saria (Ennio Morricone) eta Soinu onenaren Oscar Sariaren (John Wilkinson, Robert W. Glass, Jr., John T. Reitz eta Barry Thomas) izendapenak jaso ere. Gainera, Cannesko Zinemaldian Urrezko Palmaren izendapena jaso.

## Argumentua

Oharra: Atal honek istorio osoa edo amaiera argitzen du.
1916. urtea, AEB. Bill (Richard Gere) eta Abby (Brooke Adams) bikote gazteak Chicago hiriko txirotasuna eta daramaten bizimodu latza abandonatu eta bizitza berri bati ekitea erabako dute, gainera Billek lan egiten zuen altzairutegiko nagusia (Stuart Margolin) kolpe batez hil du. Billen arreba Lindarekin (Linda Manz) batera Texas iparraldeko gari soro handietara bidaiatuko dute, bertan baserri bateko uzta-biltzaile lanean hasiz. Uzta bildu ondoren, beren baserritar patroi (Sam Shepard) galai eta lotsatiari lan horretan jarraitzeko hiruak anai-arrebak direla sinistuaraziko diote, hortaz, baserritarrak gelditzeko eskatuko diote, Abbyz maitemindu baita.

## Aktoreak

* Richard Gere: Bill
* Brooke Adams: Abby
* Sam Shepard: Baserritarra
* Linda Manz: Linda
* Robert J. Wilke: Baserriko morroia
* Stuart Margolin: Errotako morroia
* Timothy Scott: Uzta-biltzailea
* Doug Kershaw: Biolin-jotzailea
* Richard Libertini: Vaudeville burua

## Kanpo estekak

* IMDBko fitxa irakurgai (Ingelesez)
* Datuak: Q670378
* Multimedia: Days of Heaven / Q670378
# Days of Wine and Roses

Days of Wine and Roses (euskaraz Ardo eta Arrosa Egunak) 1962ko Blake Edwards estatubatuar zinema zuzendari eta gidoigileak zuzendu eta idatzitako drama film bat da. Jack Lemmon, Lee Remick, Charles Bickford, Jack Klugman eta Alan Hewitt aktoreek antzeztu zuten.
1963ko Donostiako Zinemaldian Gizonekozko Aktore Onenaren Zilarrezko Maskorra (Jack Lemmon) eta Emakumezko Aktore Onenaren Zilarrezko Maskorra (Lee Remick) irabazi zuen.
1962ko Jatorrizko abesti onenaren Oscar Saria (Henry Mancini) ere irabazi zuen. Bestalde, Gizonezko aktore onenaren Oscar Saria (Jack Lemmon) eta Emakumezko aktore onenaren Oscar Sariaren (Lee Remick) izendapenak ere jaso zituen.

## Argumentua

Oharra: Atal honek istorio osoa edo amaiera argitzen du.
Joe Clay (Jack Lemmon) San Frantzisko hiriko harreman publikoen arduraduna da. Festa batean Kirsten Arnesen (Lee Remick) ezagutuko du, Joek zurruterako duen joera dela eta, hasiera batean harekiko zuhur agertuko den neska gaztea. Baina geroago Joeren jatortasunak erakarri eta ezkondu egingo dira. Handik gutxira alaba bat izango dute, Debbie, baina Joek edanean jarraitu eta ondorioz hainbat lanetatik kaleratuko dute. Alabak zortzi urte betetzean (Jennifer Edwards/Debbie Megowan), familia apartamentu kaskar batean bizitzera derrigortua egongo da. Egoera honekin nazkaturik, Kirstenen aitaren landetxe txikira bizitzera bidaliko dute, bertan Joek edana utz dezan itxaropenez.

## Kanpo estekak

* Days of Wine and Roses filmaren iragarkia ikusgai. Youtube.com (Ingelesez)
* Days of Wine and Roses filma osoa ingelesez ikusgai. Youtube.com (Ingelesez)
* Days of Wine and Roses filmaren IMDBko fitxa irakurgai (Ingelesez)
* Datuak: Q1216682